wannaphong/clean_thaiwikipedia huggingface dataset:
# วัดไผ่ล้อม (อำเภอบางบาล)
วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสะพานไทย อำเภอบางบาล จังหวัดพระนครศรีอยุธยา มีที่ดินตั้งวัดเนื้อที่  11 ไร่ 1 งาน 4 ตารางวา มีที่ธรณีสงฆ์จำนวน 3 แปลง เนื้อที่ 30 ไร่ 24 ตารางวา

วัดไผ่ล้อมตั้งวัดเมื่อ พ.ศ. 2275 แต่เดิมวัดมีก่อไผ่ล้อมรอบ จึงได้ชื่อว่า "วัดไผ่ล้อม" ได้รับพระราชทานวิสุงคามสีมาประมาณ พ.ศ. 2285  ต่อมาได้กลายสภาพเป็นวัดร้าง  และได้การบูรณะปฏิสังขรณ์ขึ้นอีกครั้งหนึ่ง ได้รับพระราชทานวิสุงคามสีมาครั้งหลังเมื่อวันที่ 26 กรกฎาคม พ.ศ. 2547

อาคารเสนาสนะที่สำคัญ ได้แก่ อุโบสถก่ออิฐถือปูน กว้าง 6.80 เมตร ยาว 14.59 เมตร สร้างเมื่อ พ.ศ. 2471 ศาลาการเปรียญสร้างด้วยไม้และคอนกรีต กว้าง 13 เมตร ยาว  22 เมตร สร้างเมื่อ พ.ศ. 2495 หอสวดมนต์สร้างด้วยไม้และคอนกรีต กว้าง 9 เมตร ยาว 17 เมตร สร้างเมื่อ พ.ศ. 2503 กุฏิสงฆ์จำนวน 8 หลัง เป็นอาคารไม้และครึ่งตึกครึ่งไม้ ปูชนียวัตถุที่สำคัญ ได้แก่ พระประธานในอุโบสถและในวิหารมีพระพุทธรูปปั้นปางมารวิชัย และเจดีย์ 1 องค์

วัดมีเกจิอาจารย์ คือ หลวงพ่อเอียด อินทวังโส ท่านสร้างพระเครื่องและวัตถุมงคล เริ่มสร้างเป็นครั้งแรกเมื่ออายุได้ 43 ปี ล้วนแต่ได้ความนิยม อาทิ ตะกรุดโทนเนื้อเงินแหวนกำไลเงิน สีผึ้ง ผ้ายันต์ ฯลฯ
# วัดปางหมู
วัดปางหมู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปางหมู อำเภอเมืองแม่ฮ่องสอน จังหวัดแม่ฮ่องสอน มีเนื้อที่ 6 ไร่ 2 งาน

วัดปางหมู หรือ วัดพระธาตุปางหมู สร้างเมื่อ พ.ศ. 2010 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมากว้าง 40 เมตร ยาว 80 เมตร สันนิษฐานว่าวัดปางหมูสร้างมาพร้อมกับหมู่บ้าน

อาคารเสนาสนะภายในวัดมีลักษณะศิลปะแบบไทใหญ่ ตั้งแต่ซุ้มประตู ภายในวัดยังมีสถูปโบราณที่เก่าแก่ที่สร้างมานาน อุโบสถสร้างเมื่อ พ.ศ. 2500 ปูชนียวัตถุที่สำคัญ คือ พระพุทธรูปปูนปั้น (เจ้าพะล้าเหม่ป๊อก) ขนาดหน้าตัก 40 นิ้ว จารึกฐานพระซึ่งเดิมจารึกด้วยอักษรไทใหญ่ระบุว่าสร้างโดยพะล้าตะก่าก้างน้อยสุรวงศ์ เมื่อ พ.ศ. 2432 สันนิษฐานว่าคงเป็นผู้นำหมู่บ้านในช่วงนั้น ลักษณะของพระพุทธรูปได้รับอิทธพลศิลปะอังวะ นั่งขัดสมาธิเพชร พระวรกายลงรักปิดทอง จีวรเดินเส้นรักและประดับด้วยกระจกเป็นลวดลายเครือเถา 

13 พฤศจิกายน พ.ศ. 2562 ได้รับประทานพระบรมสารีริกธาตุมาจากพระสังฆราชศรีลังกา นำมาประดิษฐานเป็นการถาวร ณ วัดปางหมู 

รายนามเจ้าอาวาส
 พระจิ๊กตะ
 พระมะซ้า พ.ศ. 2405–2420 
 พระคำ พ.ศ. 2420–2431 
 พระลื้อ พ.ศ. 2431–2452 
 พระพงษ์ พ.ศ. 2453–2479 
 พระเต่หวิ่งต๊ะ พ.ศ. 2478–2492 
 พระสุวรรณ พ.ศ. 2492–2507 
 พระกมล โกมโล พ.ศ. 2507–2508 
 พระอธิการเล็ก ยุตฺตธมฺโม พ.ศ. 2508–2510 
 เจ้าอธิการคำอู๋ โกวิโท พ.ศ. 2516–2534 
 พระครูอนุยุตสังฆกิจ พ.ศ. 2534–
# วัดโพธิ์ (จังหวัดสงขลา)
วัดโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหอยโข่ง อำเภอคลองหอยโข่ง จังหวัดสงขลา ปัจจุบัน พระครูประสุตโพธิคุณ ดำรงตำแหน่งเจ้าอาวาส

วัดโพธิ์ตั้งวัดเมื่อวันที่ 5 เมษายน พ.ศ. 2320 ในสมัยตอนปลายกรุงธนบุรี โดยมีพระอธิการทองสุขริเริ่มดำเนินการ ได้รับพระราชทานวิสุงคามสีมาประมาณ พ.ศ. 2442การศาสนา, กรม. ประวัติทั่วราชอาณาจักร เล่ม 3. (กรุงเทพฯ  การศาสนา,2527), 563. ได้รับพระราชทานวิสุงคามสีมาครั้งหลังเมื่อวันที่ 12 มิถุนายน พ.ศ. 2540 กรมศิลปากรได้ขึ้นทะเบียนเป็นโบราณสถานแห่งชาติ ประกาศเมื่อวันที่ 10 กันยายน พ.ศ. 2544 พื้นที่โบราณสถานประมาณ 1 ไร่ 3 งาน 88 ตารางวา

อุโบสถสร้างเมื่อประมาณ พ.ศ. 2445 มีขนาดกว้าง 8 เมตร ยาว 10 เมตร เป็นอุโบสถโถงก่ออิฐถือปูนขนาดเล็ก หันหน้าสู่ทิศตะวันตก โครงหลังคาไม้ หลังคาทรงจั่วมุงด้วยกระเบื้องดินเผา พื้นปูด้วยกระเบื้องดินเผา มีฝาผนังก่ออิฐถือปูนสูงประมาณ 1 เมตร และประดับแผ่นกระเบื้องโปร่งเนื้อเซรามิกเคลือบเขียว หน้าบันอุโบสถเรียบ
# ที่ราบคันโต
ที่ราบคันโต  เป็นที่ราบที่มีขนาดใหญ่ที่สุดในประเทศญี่ปุ่น ตั้งอยู่ในภูมิภาคคันโตตอนกลางของเกาะฮนชู มีพื้นที่ 17,000 ตารางกิโลเมตร ครอบคลุมพื้นที่มากกว่าครึ่งหนึงของโตเกียว จังหวัดไซตามะ จังหวัดคานางาวะ จังหวัดชิบะ จังหวัดกุมมะ จังหวัดโทจิงิ และจังหวัดอิบารากิEncyclopedia of Japan, Kōdansha

 ภูมิศาสตร์  
thumb|ที่ราบใหญ่คันโต
ทางทิศเหนือติดกับที่ราบสูงอาบูกูมะ เทือกเขายามิโซะ เทือกเขาอาชิโอะ และแนวภูเขาไฟนาซุ ทางทิศตะวันตกติดกับเทือกเขาคันโต และทางทิศใต้ติดกับคาบสมุทรโบโซ เนินเขามิอูระ อ่าวโตเกียว และอ่าวซางามิ มีทะเลคาชิมะและหาดคูจูกูริอยู่ทางตะวันออกของที่ราบ แม่น้ำส่วนใหญ่มีต้นกำเนิดมาจากเทือกเขาทางตอนเหนือหรือทางตะวันตกก่อนที่จะไหลไปทางทิศตะวันออกหรือทางทิศตะวันออกเฉียงใต้เพื่อลงสู่มหาสมุทรแปซิฟิก อ่าวโตเกียว หรืออ่าวซางามิ ในตอนกลางของที่ราบมีแม่น้ำโทเนะไหลผ่าน ทางตอนเหนือมีแม่น้ำวาตาราเซะ แม่น้ำคินุ และทางตอนใต้มีแม่น้ำอารากาวะ แม่น้ำทามะ และแม่น้ำซางามิ ในบรรดาแม่น้ำดังกล่าว แม่น้ำโทเนะกินพื้นที่ครอบคลุมที่ราบน้ำท่วมถึงขนาดใหญ่ถึง 16,840 ตารางกิโลเมตร (6,500 ตารางไมล์) นับว่าเป็นบริเวณลุ่มน้ำที่ใหญ่ที่สุดในประเทศญี่ปุ่นEncyclopedia of Japan Tokyo, Kōdansha

 ธรณีวิทยา 
ที่ราบคันโตเกิดจากกระบวนการก่อตัวเป็นแอ่งคันโตซึ่งมีต่อเนื่องมาตั้งแต่ยุคนีโอจีน กระบวนการนี้ทำให้เกิดการตกตะกอนในใจกลางของที่ราบคันโตและทำให้เกิดการยกตัวของภูเขาโดยรอบ เป็นผลให้ตะกอนจากภูเขาโดยรอบถูกทับถมอย่างหนาแน่น (สูงถึง 3,000 เมตร) และยกตัวขึ้นต่อไปเป็นเนินเขาและที่ราบสูงหลายแห่ง แต่การสะสมของชั้นตะกอนที่อ่อนทำให้ยากต่อการค้นหารอยเลื่อนที่อาจก่อให้เกิดแผ่นดินไหวได้ (มีรอยเลื่อนลึก 3000 เมตร ด้านล่างชั้นตะกอน) ตะกอนที่ถูกพัดพาโดยแม่น้ำได้ทับถมกันเป็นที่ดินและภูมิประเทศในช่วงปลายยุคโจมงถึงยุคยาโยอิตอนต้น (3,000 ปีที่ผ่านมา)

 ภูมิอากาศ 
thumb|ลมตามฤดูกาลพัดมาจากเทือกเขาทางทิศเหนือ
ที่ราบคันโตมีภูมิอากาศที่อบอุ่นแบบฝั่งมหาสมุทรแปซิฟิก ฤดูหนาวมีอากาศที่หนาวเย็นและมีอากาศร้อนในฤดูร้อน มีความแตกต่างอย่างมากของอุณหภูมิระหว่างฤดูร้อนและฤดูหนาวภายในหนึ่งวัน ที่ราบคันโตมีแสงแดดค่อนข้างมากโดยเฉพาะทางตอนเหนือ เนื่องจากอิทธิพลของกระแสน้ำอุ่นที่ไหลไปตามชายฝั่งทำให้สภาพภูมิอากาศทางตอนใต้ของที่ราบนั้นอบอุ่น 

ในฤดูร้อนจะมีปริมาณฝนตกมากเนื่องจากมรสุมและพายุไต้ฝุ่น นอกจากนี้ฟ้าร้องและเมฆฝนมักก่อตัวขึ้นในพื้นที่ภูเขาทางตอนเหนือและตะวันตก ในช่วงก่อนเที่ยงและเมฆฝนเหล่านั้นจะเคลื่อนตัวไปยังที่ราบในช่วงบ่ายแก่ ๆ ซึ่งมักส่งผลให้เกิดฝนฟ้าคะนองในตอนเย็น และอุณหภูมิของที่ราบจะเย็นขึ้นเมื่อแอนไทไซโคลนที่มาจากทะเลโอค็อตสค์ได้กลายเป็นลมตะวันออกเฉียงเหนือ และลมจากยามาเสะได้เข้าพัดมา 

ในฤดูหนาวลมจากทะเลญี่ปุ่นจะถูกบังโดยเทือกเขามิคุนิจะทำให้เกิดหิมะตกตามแนวภูเขาในทางทิศเหนือ จะทำให้เหลือเพียงลมที่มีความชื้นต่ำพัดเข้ามาสู่ที่ราบ และในตลอดทั้งปีที่ราบคันโตทั้งหมด จะได้รับผลกระทบจากแสงอาทิตย์ได้ง่ายเนื่องจากท้องฟ้าโปร่ง แต่ลมที่มาจากทางเหนือนั้นจะทำให้อุณหภูมิลดลงสูงสุดก่อนพระอาทิตย์ขึ้นซึ่งอาจลดลงถึง -5 องศา ในฤดูหนาว แต่อุณหภูมิของกลางวันจะเพิ่มขึ้นมากถึง 7 ถึง 10 องศาเซลเซียส ในวันที่มีลมแห้งจากทางเหนืออุณหภูมิที่ร่างกายสัมผัสได้จะต่ำกว่าอุณหภูมิจริง

ที่ราบคันโตมักมีปริมาณไนเตรตและคลอไรด์ที่สูงมากในฤดูหนาว ซึ่งมีที่มาจากการเผาของเสียและอุตสาหกรรมในพื้นที่
# วัดพังกก
วัดพังกก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอสทิงพระ จังหวัดสงขลา

วัดพังกกตั้งวัดเมื่อ พ.ศ. 2225 โดยมีสมภารทองเป็นผู้ริเริ่มดำเนินการ ก่อนที่จะสร้างวัดขึ้นมานั้นมีพระพุทธรูป 1 องค์และเจดีย์ 1 องค์ น่าจะเป็นวัดร้างมาก่อน วัดได้รับวิสุงคามสีมาเมื่อ พ.ศ. 2230 เดิมชาวบ้านเล่าขานกันมาว่าฝั่งตรงข้ามของวัดมีวัดชื่อว่า "วัดหนัง" ทั้งสองวัด ห่างกันประมาณ 300 เมตร ภายหลังได้ยุบวัดมาสร้างเป็น "วัดพังกก" กรมศิลปากรได้ขึ้นทะเบียนเป็นโบราณสถานแห่งชาติ ประกาศเมื่อวันที่ 10 กันยายน พ.ศ. 2544

อาคารเสนาสนะที่สำคัญ ได้แก่ อุโบสถก่ออิฐถือปูน โครงสร้างของหลังคาเป็นเครื่องไม้มุงกระเบื้องดินเผา บริเวณพื้นปูด้วยกระเบื้องดินเผาผนังด้านหลังก่ออิฐถือปูนปิดทึบ ส่วนด้านข้างทั้งสองด้านก่ออิฐถือปูนปิดทึบประมาณครึ่งหนึ่งของตัวอุโบสถ ภายในประดิษฐานพระพุทธรูปประทับนั่ง รูปแบบศิลปกรรมแสดงถึงศิลปกรรมท้องถิ่น ปูชนียวัตถุที่สำคัญ ได้แก่ พระพุทธรูปศิลาแลง พระเพลากว้าง 30 เซนติเมตร สูง 40 เซนติเมตร สมัยกรุงศรีอยุธยา ชาวบ้านเรียกกันว่า หลวงพ่อเดิมการศาสนา, กรม. ประวัติวัดทั่วราชอาณาจักร เล่ม 3, 552.
# ทามาโงกาเกโงฮัง
ทามาโงกาเกโงฮัง  เป็นอาหารเช้าญี่ปุ่นยอดนิยม ประกอบด้วยข้าวญี่ปุ่นหุงสุก ราดหน้าหรือผสมด้วยไข่ดิบและซอสถั่วเหลือง

 ภูมิหลัง 
ทามาโงกาเกโงฮังเป็นอาหารที่ปรุงโดยนำไข่ดิบมาราดหน้าหรือผสมกับข้าว บางครั้งใช้ไข่ที่ตีแล้วนอกเหนือจากการใช้ไข่ที่ยังไม่ตี บางครั้งใช้เพียงไข่แดง

อาหารนี้มีหลากหลายชื่อเรียกในญี่่ปุ่น เช่น "ทามาโงกาเกโงฮัง" (โกฮัง/โงฮัง มีความหมายว่าข้าวหรืออาหาร กาเกะ/งาเกะ มีความหมายว่าราด), "ทามาโงกาเกเมชิ" (เมชิ มีความหมายว่าข้าวหรืออาหาร), "ทามาโงโงฮัง" หรือเรียกเพียงสั้น ๆ ว่า "ทามาโงกาเกะ" คำว่า ทามาโงะ (ไข่) อาจเขียนเป็น  (ไข่ใช้ทำอาหาร) นอกเหนือจากการเขียนเป็นอักษรตัวเดียวว่า  (ไข่ดิบ)

 วิธีปรุง 
thumb|ข้าวและไข่ก่อนผสม
วิธีปรุงคือการผสมไข่ดิบและข้าวญี่ปุ่นอย่างง่าย ๆ ในชามข้าว ข้าวอาจเป็นข้าวที่เย็นแล้ว ข้าวที่เพิ่งหุงเสร็จ หรือข้าวที่นำไปอุ่นใหม่ก็ได้ ไข่อาจจะตอกใส่ชามข้าวโดยตรง (ก่อนหรือหลังใส่ข้าว) หรืออาจจะตอกใส่ชามที่แยกต่างหากก่อนก็ได้ บางคนขุดกองข้าวเป็นรูป "บ่อน้ำ" สำหรับใส่ไข่เข้าไป
# ชเว แท-จุน
ชเว แท-จุน (เกิด 7 กรกฎาคม ค.ศ. 1991) เป็นนักแสดงชาวเกาหลีใต้ เขาได้รับการยอมรับสำหรับบทร้ายครั้งแรกของเขาในละครลึกลับ-ภัยพิบัติเรื่อง Missing 9 (2017) เขาได้รับบทนำในละครประโลมโลกเรื่อง Exit (2018) และละครรักตลกเรื่อง So I Married the Anti-Fan (2021)

 อาชีพ 
เขาเปิดตัวการแสดงของเขาในฐานะนักแสดงเด็ก โดยรับบทเป็น โช อิน-ซ็อง วัยเด็ก ในละครโทรทัศน์เรื่อง Piano (2001)

เขาได้รับการยอมรับจากบทสมทบของเขาในละครแฟนตาซีเรื่อง Padam Padam (2011) และยังรับบทเป็นนักเรียนอันธพาลวัย 20 ปีในโรงเรียนมัธยมปลายในซีรีส์ดัดแปลงจากเว็บตูนเรื่อง Adolescence Medley (2013) เขายังแสดงในภาพยนตร์เรื่อง Eclipse (2016) ในฐานะนักแสดงนำ

เขาเป็นสมาชิกในรายการเรียลลิตี้โชว์ We Got Married ในปี ค.ศ. 2016 โดยจับคู่กับ ยุน โบ-มี แห่งวง เอพิงค์ เขากลายเป็นพิธีกรประจำในรายการวาไรตี้โชว์ของเกาหลี Hello Counselor ในเดือนกันยายนหลังจากเป็นแขกรับเชิญสองสัปดาห์ติดต่อกันในเดือนสิงหาคม 2016

ในปี ค.ศ. 2018 เขาได้รับบทนำเป็นครั้งแรกทางโทรทัศน์ในละคร 2 ตอนพิเศษเรื่อง Exit จากนั้นเขาก็ถูกคัดเลือกให้แสดงในซีรีส์โรแมนติกคอมเมดี้เรื่อง So I Married Anti-fan รับบทนำโดยอิงจากเว็บตูนชื่อเดียวกัน

 ชีวิตส่วนตัว 
 ความสัมพันธ์ 
เมื่อวันที่ 7 มีนาคม ค.ศ. 2018 ได้รับการยืนยันจาก Huayi Brothers ว่าเขามีความสัมพันธ์กับนักแสดงหญิง พัก ชิน-ฮเย ตั้งแต่ปลายปี ค.ศ. 2017

เมื่อวันที่ 23 พฤศจิกายน ค.ศ. 2021 มีการประกาศว่า พัก ชิน-ฮเย กำลังตั้งครรภ์และทั้งสองคนกำลังเตรียมตัวแต่งงาน พวกเขาแต่งงานกันในวันที่ 22 มกราคม ค.ศ. 2022 ในพิธีคริสตจักรที่โบสถ์ในกรุงโซล They got married on January 22, 2022, in presence of friends and family in a church ceremony in Seoul.

 การรับราชการทหาร 
เขาเริ่มรับราชการทหารเมื่อวันที่ 1 สิงหาคม ค.ศ. 2019 และทำหน้าที่เป็นพนักงานบริการสาธารณะเนื่องจากปัญหาด้านสุขภาพ เขาปลดประจำการเมื่อวันที่ 18 พฤษภาคม ค.ศ. 2021
# นอร์ทเวสต์แอร์ไลน์
นอร์ทเวสต์แอร์ไลน์  เป็นอดีตสายการบินหลักของสหรัฐที่ให้ดำเนินงานตั้งแต่ปี 1926 ถึง 2010 เมื่อได้ควบรวมกิจการเข้ากับเดลตาแอร์ไลน์ นอร์ทเวสต์มีสำนักงานใหญ่ที่รัฐมินนิโซตา และมีญานการบินหลักในอัมสเตอร์ดัม ดีทรอยต์ เมมฟิส มินนีแอโพลิส/เซนท์พอล โตเกียว–ฮาเนดะ และโตเกียว–นาริตะ
 จุดหมายปลายทาง 

นอร์ทเวสต์แอร์ไลน์ให้บริการเที่ยวบินไปยังจุดหมายปลายทาง 254 แห่งทั่วโลก

 ข้อตกลงการบินร่วม 
ก่อนการเลิกดำเนินงาน นอร์ทเวสต์แอร์ไลน์ได้มีข้อตกลงการบินร่วมกับสายการบินต่างๆดังต่อไปนี้:
 แอร์ฟรานซ์
 อะแลสกาแอร์ไลน์
 อาลีตาเลีย
 อเมริกาเวสต์แอร์ไลน์ 
 อเมริกันอีเกิล
 ไชนาแอร์ไลน์
 ไชนาเซาเทิร์นแอร์ไลน์
 คอนติเนนตัลแอร์ไลน์
 เช็กแอร์ไลน์
 เดลตาแอร์ไลน์
 กัลฟ์สตรีมอินเตอร์แนชนัลแอร์ไลน์
 ฮาวาเอียนแอร์ไลน์ 
 ฮอไรซันแอร์
 เจแปนแอร์ไลน์
 เคนยาแอร์เวย์
 เคแอลเอ็ม
 เคแอลเอ็มซิตี้ฮอปเปอร์
 โคเรียนแอร์
 มาเลฟฮังกาเรียนแอร์ไลน์ (เฉพาะเส้นทางอัมสเตอร์ดัม-บูดาเปสต์)
 มิดเวสต์แอร์ไลน์
 พินนาเคิลแอร์ไลน์

 ฝูงบิน 
thumb|แอร์บัส เอ320
thumb|โบอิง 757
thumb|ดักลาส ดีซี-9ก่อนการเลิกดำเนินงาน นอร์ทเวสต์แอร์ไลน์มีเครื่องบินประจำการในฝูงบินดังนี้:
+ฝูงบินของนอร์ทเวสต์แอร์ไลน์เครื่องบินประจำการคำสั่งซื้อผู้โดยสารหมายเหตุJFYรวมแอร์บัส เอ319-10057——16108124ทั้งหมดโอนย้ายไปยังเดลตาแอร์ไลน์แอร์บัส เอ320-20072——16132148แอร์บัส เอ330-20011—32—211243แอร์บัส เอ330-30021—34—264298โบอิง 747-40016—65—338403ลูกค้าเปิดตัว
ทั้งหมดโอนย้ายไปยังเดลตาแอร์ไลน์และปลดประจำการในปี 2018โบอิง 757-20045——22160182ทั้งหมดโอนย้ายไปยังเดลตาแอร์ไลน์โบอิง 757-30016——24200224โบอิง 787-8—1848—154202คำสั่งซื้อโอนย้ายไปยังเดลตาแอร์ไลน์ แต่ถูกยกเลิกในปี 2016แมคดอนเนลล์ดักลาส ดีซี 9-3030——1684100ทั้งหมดโอนย้ายไปยังเดลตาแอร์ไลน์และปลดประจำการในปี 2011แมคดอนเนลล์ดักลาส ดีซี 9-407——1694110แมคดอนเนลล์ดักลาส ดีซี 9-5034——16109125ทั้งหมดโอนย้ายไปยังเดลตาแอร์ไลน์และปลดประจำการในปี 2014รวม30918
# เบอร์เกอร์ข้าว
เบอร์เกอร์ข้าว (หรือ) เป็นแฮมเบอร์เกอร์รูปแบบหนึ่งที่ใช้ข้าวอัดเป็นแผ่นมาใช้แทนขนมปังแฮมเบอร์เกอร์ เครือร้านอาหารจานด่วนมอสเบอร์เกอร์เป็นผู้ริเริ่มจำหน่ายเบอร์เกอร์ข้าวในประเทศญี่ปุ่นเมื่อปี ค.ศ. 1987 ตั้งแต่นั้นมาเบอร์เกอร์ข้าวก็กลายเป็นอาหารยอดนิยมในเอเชียตะวันออก  แมคโดนัลด์เริ่มจำหน่ายเบอร์เกอร์ข้าวในบางร้านที่มีสาขาในทวีปเอเชียเมื่อราวปี ค.ศ. 2005
ในประเทศเกาหลีใต้เป็นที่รู้จักในชื่อ "พับเบอร์เกอร์" ("พับ" มีความหมายว่า "ข้าว" ในภาษาเกาหลี) เบอร์เกอร์ข้าวแบบเกาหลียอดนิยมมีการใส่ไส้เช่นผัดกิมจิและทูน่ามายองเนส
# นินเท็นโด อีช็อป
นินเท็นโด อีช็อป  เป็นบริการซื้อของเกมสื่อดิจิทัลโดยนินเท็นโด สำหรับที่ผูกกับบริการออนไลน์ของนินเท็นโด เน็ตเวิร์ก ได้แก่นินเท็นโด 3ดีเอส, วียู, นินเท็นโด สวิตช์และนินเท็นโด สวิตช์ 2 โดยไม่ต้องเชื่อมบริการออนไลน์ และเป็นรุ่นที่ 2 สืบต่อจาก วีช็อปแชนแนลและดีเอสไอช็อป เริ่มเปิดให้บริการแรกบนเครื่องนินเท็นโด 3ดีเอสในวันที่ 6 มิถุนายน พ.ศ. 2554 ต่อมาได้มีการเปิดเพิ่มบนเครื่องวียูในวันที่ 18 พฤศจิกายน พ.ศ. 2555Wii U Will Require Day One Update for Key Features – Wii U News @ Nintendo Life. Nintendolife.com. Retrieved on 23 August 2013. และเปิดให้บริการบนนินเท็นโด สวิตช์ในวันที่ 3 มีนาคม พ.ศ. 2560

ในวันที่ 16 กุมภาพันธ์ พ.ศ. 2565 นินเท็นโดได้ประกาศว่าเตรียมจะปิดให้บริการนินเท็นโด อีช็อปในแพลตฟอร์มของวียู และนินเท็นโด 3ดีเอส ภายในวันที่ 27 มีนาคม พ.ศ. 2566Nintendo เตรียมยุติซื้อขายเกมบน eShop สำหรับ Wii U และตระกูล Nintendo 3DSนินเทนโดเตรียมปิดบริการร้านค้าออนไลน์ Wii U และ 3DS แล้วNintendo เตรียมปิด eShop ของ Wii U และ 3DS ตั้งแต่มีนาคม 2023

ในวันที่ 2 เมษายน พ.ศ. 2568 ทางนินเท็นโด (Southeast Asia) ได้ประกาศว่าเตรียมจะเปิดบริการ นินเท็นโด สวิตช์ ออนไลน์ และ นินเท็นโด อีช็อป อย่างเป็นทางการในไทย, สิงคโปร์, มาเลเซีย และฟิลิปปินส์ ประมาณช่วงเดือนกรกฎาคมถึงกันยายนThe new game system, Nintendo Switch 2, will be released in July-September 2025 in Singapore, Thailand, Malaysia, and the Philippines.สิ้นสุดการรอคอย Nintendo ประกาศเปิด eShop โซนประเทศไทยแล้วจะขาย Switch 2 ในไทย ช่วงกรกฎาคม-กันยายน และเปิด eShop กับระบบออนไลน์ของประเทศไทยด้วยNintendo Switch 2 เตรียมขายในไทย ก.ค. – ก.ย. พร้อมเปิด Nintendo eShop อย่างเป็นทางการ

พื้นที่ให้บริการ
ในเดือนสิงหาคม พ.ศ. 2567 นินเท็นโด อีช็อป ให้บริการจำหน่ายใน 46 ประเทศได้แก่:

  อาร์เจนตินา
  ออสเตรเลีย
  ออสเตรีย
  เบลเยียม
  บราซิล
  บัลแกเรีย
  แคนาดา
  ชิลี
  จีน 
  โคลอมเบีย
  โครเอเชีย
  ไซปรัส
  สาธารณรัฐเช็ก
  เดนมาร์ก
  เอสโตเนีย
  ฟินแลนด์
  ฝรั่งเศส
  เยอรมนี
  กรีซ
  ฮ่องกง
  ฮังการี
  ไอร์แลนด์
  อิสราเอล
  อิตาลี
  ญี่ปุ่น
  ลัตเวีย
  ลิทัวเนีย
  ลักเซมเบิร์ก
  มอลตา
  เม็กซิโก
  เนเธอร์แลนด์
  นิวซีแลนด์
  นอร์เวย์
  เปรู
  โปแลนด์
  โปรตุเกส
  โรมาเนีย
  สโลวาเกีย
  สโลวีเนีย
  แอฟริกาใต้
  เกาหลีใต้
  สเปน
  สวีเดน
  สวิตเซอร์แลนด์
  สหราชอาณาจักร
  สหรัฐอเมริกา
# อุทกภัยใหญ่ฮันชิง ค.ศ. 1938
thumb|ความเสียหายในอาชิยะ
thumb|รถรางเมืองโคเบะได้รับความเสียหายจากน้ำท่วมฮันชิง
อุทกภัยใหญ่ฮันชิง ค.ศ. 1938 หรือ น้ำท่วมใหญ่ฮันชิง  เกิดขึ้นเมื่อวันที่ 3 กรกฎาคม ถึง 5 กรกฎาคม ค.ศ. 1938 เกิดจากฝนตกหนักซึ่งส่งผลให้เกิดดินถล่มและน้ำท่วมในหลายพื้นที่ของภูเขารกโก ส่งผลกระทบในจังหวัดเฮียวโงะ ประเทศญี่ปุ่น ตามรายงานของรัฐบาลญี่ปุ่นฝนตกหนักก่อให้เกิดน้ำท่วมฉับพลันและตะกอนไหล ซึ่งส่งผลกระทบในพื้นที่ภูเขาร็อกโกะ โคเบะ และนิชิโนมิยะ ทำให้มีผู้เสียชีวิต 715 คน『六甲砂防六十年史』六甲砂防工事事務所 2001年 (P.102)
# กองทุนราษฎรประสงค์
กองทุนราษฎรประสงค์ เป็นกองทุนช่วยเหลือเงินประกันตัวผู้ต้องหาคดีทางการเมือง ก่อตั้งในชื่อนี้เมื่อ พ.ศ. 2564 โดยไอดา อรุณวงศ์ ณ อยุธยา และชลิตา บัณฑุวงศ์ รวบรวมเงินตั้งต้นจากกองทุนช่วยเหลือเงินประกันตัวคดีการเมือง 2 กองทุนหลังเกิดรัฐประหารในประเทศไทย พ.ศ. 2557 ได้แก่กองทุนประกันคดีการเมืองในศาลทหาร ตั้งขึ้นเมื่อ พ.ศ. 2557 และกองทุนคดี "คนอยากเลือกตั้ง" ในศาลพลเรือน ตั้งขึ้นเมื่อ พ.ศ. 2561

ต่อมาเมื่อวันที่ 25 มีนาคม พ.ศ. 2565 ไอดาและชลิตาได้จัดตั้งมูลนิธิสิทธิอิสราขึ้นมาเพื่อดูแลบัญชีกองทุนแทน โดยไอดาเป็นประธานกรรมการ และชลิตาเป็นรองประธานกรรมการและเหรัญญิก

 เหตุการณ์สำคัญ 
วันที่ 28 มีนาคม 2564 ที่หน้าทำเนียบรัฐบาล เจ้าหน้าที่ตำรวจสลายการชุมนุมหมู่บ้านทะลุฟ้า มีผู้ชุมนุมจำนวน 99 คนถูกควบคุมตัวไปที่สโมสรตำรวจ โดยกองทุนราษฎรประสงค์ต้องระดมเงินภายในคืนวันนั้นเพื่อวางประกันในวงเงินคนละ 20,000 บาท หรือ 1,980,000 บาทสำหรับทั้ง 99 คน ที่จะถูกนำตัวไปฝากขังที่ศาลแขวงดุสิตในวันรุ่งขึ้น ต่อมาในวันที่ 29 มีนาคม 2564 เวลา 6.46 น. กองทุนราษฎรประสงค์ได้ประกาศยอดเงินระดมทุนทางเพจเฟซบุ๊ก ว่าผลการระดมทุนทำให้ขณะนั้นยอดเงินในบัญชีมีสูงถึงกว่า 6 ล้านบาท เพียงพอสำหรับการวางประกันผู้ต้องหาทุกคน

วันที่ 22 กุมภาพันธ์ 2565 เกิดเหตุการณ์ระดมเงินครั้งใหญ่ครั้งที่สองของกองทุนราษฎรประสงค์ โดยมีประกาศระดมเงินทางเพจเฟซบุ๊กของกองทุนราษฎรประสงค์ว่าต้องใช้เงิน 2,800,000 บาทภายในหนึ่งชั่วโมงข้างหน้า เพื่อวางประกันอานนท์ นำภา และพริษฐ์ ชิวารักษ์ และได้รับยอดเงินบริจาคกว่า 10 ล้านบาทภายใน 3 ชั่วโมง

วันที่ 22 พฤศจิกายน 2565 ศาลอาญามีคำสั่งไม่อนุญาตให้ปล่อยตัวชั่วคราวจำเลยจำนวนสามคนโดยใช้เงินประกันจากกองทุนราษฎรประสงค์ โดยระบุว่านายประกันและเงินประกันไม่เกี่ยวข้องกับผู้กำกับดูแล ทนายความจึงได้ยื่นคำร้องใหม่โดยใช้เงินส่วนตัวของผู้เสนอตัวเป็นผู้กำกับดูแลเอง ศาลถึงได้อนุญาตให้ประกัน
# เคียวโกะ โยชิเนะ
เคียวโกะ โยชิเนะ  เป็นนักแสดงชาวญี่ปุ่น สังกัดเจแปนมิวสิคเอ็นเตอร์เทนเมนท์

โยชิเนะได้มีผลงานการแสดงครั้งแรกในละครโทรทัศน์ญี่ปุ่นของสถานีโทรทัศน์ฟูจิทีวีเรื่อง ป่วนหัวใจรักแม่นางซิน  ในปี ค.ศ. 2013 และในปี 2014 กับผลงานการแสดงภาพยนตร์เรื่องแรกโมโนโอกิโนะเปียโน  และฮานาโกะ นักแปลสาวหัวใจแกร่ง แสดงเป็น ฟูจิโกะ ลูกสาวของเร็นโกะ ซึ่งเป็นการแสดงอาซาโดระของเธอในปีเดียวกัน ท้ายปี 2016 โยชิเนะได้แสดงนำครั้งแรกในอาซาโดระเรื่องสาวน้อยหัวใจถักร้อย   ในปี 2018 โยชิเนะได้รับรางวัลเจแปนอาคาเดมีอวอร์ดครั้งที่ 42 สาขานักแสดงมาใหม่จากผลงานการแสดงภาพยนตร์เรื่องสวยสยอง และ ชิริสึบากิ

 รางวัล 
ปีรางวัลสาขาผลงานที่เข้าชิงผลอ้างอิง2558 1st Drama Confidence Award นักแสดงมาใหม่ โรงเรียนเสียงใส ไฮสกูลคอรัส   86th Television Academy Awards นักแสดงหญิงดีเด่น โรงเรียนเสียงใส ไฮสกูลคอรัส   2559 BLOG of the Year 2016 รางวัลนักแสดงหญิง เคียวโกะ โยชิเนะ  2561 13rd Drama Confidence Award นักแสดงสมทบหญิงดีเด่น ทากาเนะโนะฮานะซัง   42th Japan Academy Awards นักแสดงหญิงมาใหม่ สวยสยองชิริสึบากิ
# ลูฮันสก์
ลูฮันสก์ (,) หรือ ลูกันสค์ (,) เดิมมีชื่อว่า โวโรชีลอฟกรัด (ค.ศ. 1935–1958 และ ค.ศ. 1970–1990) เป็นนครทางตะวันออกของประเทศยูเครนใกล้กับชายแดนประเทศรัสเซีย ตั้งในภูมิภาคดอนบัสซึ่งเป็นกรณีพิพาทในปัจจุบัน ลูฮันสก์เป็นเมืองหลวงและศูนย์กลางการบริหารของสาธารณรัฐประชาชนลูฮันสก์ซึ่งได้รับการสถาปนาใน ค.ศ. 2014 โดยกลุ่มแบ่งแยกดินแดนที่สนับสนุนรัสเซีย ตัวนครลูฮันสก์และพื้นที่โดยรอบเป็นหนึ่งในสมรภูมิหลักในสงครามดอนบัส ลูฮันสก์เป็นศูนย์กลางการบริหารของแคว้นลูฮันสก์จนกระทั่งถูกสาธารณรัฐประชาชนลูฮันสก์ยึดครอง ประมาณกันว่าใน ค.ศ. 2021 นครนี้มีประชากร 399,559 คน
# ซูมือ
ซูมือ (,) เป็นนครในภาคตะวันออกเฉียงเหนือของประเทศยูเครนและเป็นเมืองหลักของแคว้นซูมือ นอกจากนี้ยังเป็นศูนย์กลางการบริหารของเขตซูมือซึ่งอยู่ในแคว้นเดียวกัน ประมาณกันว่าใน ค.ศ. 2021 นครนี้มีประชากร 259,660 คน
# มือกอลายิว
มือกอลายิว (,) เดิมชื่อ นีโคลาเยฟ (,) เป็นนครและเทศบาลทางตอนใต้ของประเทศยูเครนและเป็นศูนย์กลางการบริหารของแคว้นมือกอลายิว มีประชากร 476,101 คน (ประมาณการ ค.ศ. 2021)

มือกอลายิวเป็นศูนย์กลางการคมนาคมขนส่งที่สำคัญของประเทศยูเครน (ท่าเรือทะเล ท่าเรือพาณิชย์ ท่าเรือแม่น้ำ ชุมทางหลวงและชุมทางรถไฟ ท่าอากาศยาน) และอาจกล่าวได้ว่านครนี้เป็นศูนย์กลางการต่อเรือหลักของทะเลดำ เพราะนอกจากอู่ต่อเรือสามแห่งในนครแล้ว มือกอลายิวยังมีศูนย์วิจัยหลายแห่งที่เชี่ยวชาญด้านการต่อเรือ เช่น ศูนย์วิจัยและออกแบบการต่อเรือแห่งรัฐ, ศูนย์ซอเรีย-มัชปรอแอกต์ และศูนย์อื่น ๆ

ผังที่เป็นระเบียบของนครมือกอลายิวสะท้อนให้เห็นว่ามีการวางแผนพัฒนานครอย่างดีนับตั้งแต่การก่อตั้ง ถนนสายหลักซึ่งรวมถึงถนนสายสามสายที่ทอดตัวในแนวตะวันออก-ตะวันตกมีความกว้างมากและมีต้นไม้เรียงราย พื้นที่ส่วนใหญ่ของมือกอลายิวประกอบด้วยสวนสาธารณะที่สวยงาม สวนแปแรมอฮีเป็นสวนสาธารณะขนาดใหญ่บนคาบสมุทรทางทิศเหนือของใจกลางนครมือกอลายิว บนฝั่งเหนือของแม่น้ำอินฮุล
# แชร์นีฮิว
แชร์นีฮิว (,) หรือที่ยังรู้จักกันในนาม เชียร์นีกอฟ (,) และ ตแชร์ญีคุฟ (,) เป็นนครและเทศบาลในภาคเหนือของประเทศยูเครน ทำหน้าที่เป็นศูนย์กลางการบริหารของแคว้นแชร์นีฮิวและเขตแชร์นีฮิวซึ่งอยู่ในแคว้นดังกล่าว ประมาณกันว่าใน ค.ศ. 2021 นครนี้มีประชากร 285,234 คน

 ภูมิศาสตร์ 
แชร์นีฮิวตั้งอยู่ริมฝั่งแม่น้ำแดสนา อยู่ห่างจากเคียฟไปทางตะวันออกเฉียงเหนือค่อนไปทางเหนือ  

พื้นที่นี้มีท่าอากาศยานแชร์นีฮิวแชสตอวึตเซียรองรับการสัญจรทางอากาศ และในช่วงสงครามเย็นยังเป็นที่ตั้งของฐานทัพอากาศแชร์นีฮิว
# มากียิวกา
มากียิวกา (,) หรือ มาเคเยฟคา (,) เป็นเมืองอุตสาหกรรมในแคว้นดอแนตสก์ ทางภาคตะวันออกของประเทศยูเครน ตั้งอยู่ห่างจากดอแนตสก์ (เมืองหลักของแคว้น) ประมาณ 15 กิโลเมตร (9.3 ไมล์) มากียิวกาเป็นศูนย์กลางด้านโลหการและการทำเหมืองถ่านหินชั้นนำของแอ่งดอแนตส์ โดยมีอุตสาหกรรมหนักและโรงผลิตถ่านโค้กสนับสนุนอุตสาหกรรมเหล็กกล้าและถ่านหินในท้องถิ่น แม้ว่าจะได้รับการรับรองจากประชาคมระหว่างประเทศว่าเป็นส่วนหนึ่งของยูเครน แต่ในทางพฤตินัยเมืองนี้อยู่ภายใต้การบริหารของสาธารณรัฐประชาชนดอแนตสก์หลังจากถูกกองกำลังที่สนับสนุนรัสเซียเข้ายึดครองใน ค.ศ. 2014 มากียิวกามีประชากร 340,337 คน (ประมาณการ ค.ศ. 2021)
# หลันเป้ง
หลันเป้ง (เสียชีวิต ค.ศ. 196) มีชื่อในภาษาจีนกลางว่า เห่า เหมิง  เป็นนายทหารใต้บังคับบัญชาของขุนศึกลิโป้ในช่วงปลายราชวงศ์ฮั่นตะวันออกของจีน

ในบันทึกประวัติศาสตร์
หลันเป้งเป็นชาวเมืองโห้ลาย (เหอเน่ยจวิ้น) ซึ่งปัจจุบันคือเมืองเจียวจั้ง มณฑลเหอหนาน วันหนึ่งในเดือนกรกฎาคมหรือสิงหาคม ค.ศ. 196 หลันเป้งก่อกบฏต่อลิโป้ในเมืองแห้ฝือ (下邳 เซี่ยพี; ปัจจุบันคืออำเภอนครพีโจว มณฑลเจียงซู) เมืองเอกของมณฑลชีจิ๋วเขตอำนาจของลิโป้ และนำคนเข้าโจมตีที่ว่าการของลิโป้ หลันเป้งไม่สามารถตีเข้าไปในอาคารได้ ลิโป้ไม่รู้ถึงตัวตนที่แท้จริงของกบฏ แต่เขาได้ยินเสียงโห่ร้องและจับสำเนียงของฝ่ายกบฏได้ว่ามาจากเมืองโห้ลาย เมื่อกบฏกำลังโจมตีลิโป้อยู่ในสภาพตัวเปล่าและผมยุ่งเหยิง ลิโป้และภรรยาหลบหนีไปโดยการปีนข้ามกำแพงแล้วหนีไปยังค่ายยของโกซุ่นผู้ใต้บังคับบัญชาคนหนึ่งของลิโป้ ลิโป้บอกโกซุ่นถึงเรื่องสำเนียงเมืองโห้ลายที่เขาได้ยิน โกซุ่นจึงอนุมานได้ว่าผู้นำกบฏต้องเป็นหลันเป้ง โกซุ่นจึงนำกองกำลังยกไปยังที่ว่าการของลิโป้และต้อนพวกกบฏโดยยิงเกาทัณฑ์ไฟใส่(建安元年六月夜半時，布將河內郝萌反，將兵入布所治下邳府，詣廳事閤外，同聲大呼攻閤，閤堅不得入。布不知反者為誰，直牽婦，科頭袒衣，相將從溷上排壁出，詣都督高順營，直排順門入。順問：「將軍有所隱不？」布言「河內兒聲」。順言「此郝萌也」。順即嚴兵入府，弓弩並射萌衆；萌衆亂走，天明還故營。)อรรถาธิบายจาก อิงสฺยงจี้ ใน จดหมายเหตุสามก๊ก เล่มที่ 7.

โจเสงผู้ใต้บังคับบัญชาของหลันเป้งปฏิเสธที่จะทรยศลิโป้จึงหันมาต่อต้านและเข้ารบกับหลันเป้ง ระหว่างการต่อสู้ หลันเป้งใช้หอกแทงโจเสงได้รับบาดเจ็บ แต่โจเสงก็ใช้ดาบตัดแขนข้างหนึ่งของหลันเป้งได้ จากนั้นโกซุ่นจึงปรากฏตัวเข้าโจมตีค่ายของหลันเป้งและตัดศีรษะหลันเป้งได้ ลิโป้ชื่นชมโจเสงที่ยังคงความภักดีต่อตนและมอบหมายให้โจเสงเป็นผู้ดูแลคนของหลันเป้ง(萌將曹性反萌，與對戰，萌刺傷性，性斫萌一臂。順斫萌首，牀輿性，送詣布。布問性，言「萌受袁術謀，謀者悉誰？」性言「陳宮同謀。」時宮在坐上，靣赤，傍人悉覺之。布以宮大將，不問也。性言「萌常以此問，性言呂將軍大將有神，不可擊也，不意萌狂惑不止。」布謂性曰：「卿健兒也！」善養視之。創愈，使安撫萌故營，領其衆。) อรรถาธิบายจาก อิงสฺยงจี้ ใน จดหมายเหตุสามก๊ก เล่มที่ 7.

ในนิยายสามก๊ก
ในนิยายอิงประวัติศาสตร์เรื่องสามก๊กที่ประพันธ์ในศตวรรษที่ 14 เมื่อลิโป้ถูกทัพของโจโฉล้อมไว้ในยุทธการที่แห้ฝือ ลิโป้ส่งหลันเป้งไปช่วยคุ้มกันเค้ากี๋ (許汜 สฺวี่ ซื่ิอ) และอ๋องก้าย (王楷 หวัง ไข่) ในการเดินทางไปขอกำลังเสริมจากอ้วนสุด ระหว่างเดินทางกลับ หลันเป้งถูกเตียวหุยซุ่มโจมตีและจับตัวมาได้ แล้วถูกโจโฉสั่งประหารชีวิตสามก๊ก ตอนที่ 19.
# อามะ โนะ อิวาโตะ
อามะ-โนะ-อิวาโตะ  เป็นถ้ำในเทพปกรณัมญี่ปุ่น จากความที่ปรากฏใน โคจิกิ และ นิฮนโชกิ พฤติกรรมสร้างความเดือดร้อนของเทพซูซาโนโอะ เทพแห่งพายุของญี่ปุ่น ทำให้เทพีอามาเตราซุพี่สาวของเทพซูซาโนโอะหนีไปซ่อนตัวในถ้ำอามะ-โนะ-อิวาโตะ แผ่นดินจึงตกอยู่ในความมืดPhilippi, Donald L. 1968/1969. Kojiki. Princeton, N.J.: Princeton University Press and Tokyo: University of Tokyo Press.

เพื่อจะนำเทพีอามาเตราซุออกมาจากถ้ำ เทพอีกองค์ที่ชื่อว่ายาโอะ-โยโนซุ-โนะ-คามิได้จัดงานเลี้ยงด้านนอกถ้ำตามคำแนะนำของเทพโอโมอิกาเนะ เทพธิดาอาเมะ-โนะ-อูซูเมะ-โนะ-มิโกโตะแสดงการร่ายรำสร้างเสียงหัวเราะ เทพีอามาเตราซุสงสัยเรื่องการสังสรรค์ด้านนอกจึงมองออกมาจากทางเข้าถ้ำ แล้วตะลึงกับเงาสะท้อนของตนเองในกระจกยาตะ โนะ คางามิ ซึ่งเทพองค์อื่น ๆ สร้างขึ้นและแขวนไว้หน้าถ้ำ แล้วยืนนิ่งไป เทพอาเมะ-โนะ-ทาจิคาราโอะ จึงออกแรงเปิดถ้ำและโลกก็กลับมาสว่างไสวอีกครั้ง เมื่อเทพีอามาเตราซุก้าวออกจากถ้ำ จึงมีการปิดตราศักดิ์สิทธิ์ก็ไว้หน้าถ้ำเพื่อไม่ให้เทพีอามาเตราซุกลับเข้าไปซ่อนตัวอีก

 ฮิงาชิฮงงุ 
ศาลเจ้าหลักชื่อฮิงาชิฮงงุ และหอสักการะชื่อนิชิฮงงุ (หอตะวันตก) หันหน้าเข้าหากันจากสองฝากของช่องเขาแม่น้ำอิวาโตะ ถ้ำอามะ-โนะ-อิวาโตะเป็นสถานที่สักการะในเทศกาลและเป็นถ้ำหินที่อยู่อีกฟากหนึ่งของแม่น้ำอิวาโตะจากนิชิฮงงุ สามารถมองเห็นถ้ำได้จากนิชิฮงงุหลังจากเข้าร่วมพิธีกรรมของลัทธิชินโตเพื่อการชำระให้บริสุทธิ์ แต่ไม่อนุญาตให้ถ่ายภาพทุกรูปแบบ

บริเวณนี้มีต้นไม้และต้นไม้เก่าแก่เป็นจำนวนมาก นอกจากนี้ยังมีต้นแปะก๊วยโบราณและต้นโองาตามาโนกิ (Magnolia compressa) ที่หายาก ซึ่งถือเป็นสิ่งศักดิ์สิทธิ์ในประเทศญี่ปุ่นมาตั้งแต่สมัยโบราณ
center|thumb|600x600px|เชื่อกันว่าเหล่าเทพแห่งทากามางาฮาระได้มารวมตัวกันและปรึกษาถึงวิธีพาเทพีอามาเตราซุออกมาจากถ้ำที่ริมแม่น้ำสายนี้ที่ชื่ออามะ-โนะ-ยาซูงาวาระ  ที่ศาลเจ้าอิมะ-โนะ-อิวาโตะ เมืองทากาจิโฮะ จังหวัดมิยาซากิ